# Nürnberg

| Nuernberg *Nürnberg* |
| --- |
|  Staro gradsko jezgro grada Nirnberga sa crkvom Lorenckirhe i starom zgradom skupštine |
|  |
|

|  |  |
| --- | --- |
|  Zastava

 |  Grb |

 |
| Osnovni podaci
 |
| Država
 |  Njemačka
 |
| Gradonačelnik
 | Marcus König (CSU)
 |
| Savezna država
 | Bavarska
 |
| Stanovništvo
 |
| Stanovništvo (2007) | 503.110
 |
| Gustina stanovništva
 | 2699 st./km²
 |
| Geografija
 |
| Koordinate
 | ﻿ / ﻿ |
| Vremenska zona
 | UTC+1, leti UTC+2
 |
| Nadmorska visina
 | 309 m
 |
| Površina
 | 186,38 km²
 |
| NuernbergNuernberg (Njemačke)
 |
| Ostali podaci
 |
| Pozivni broj
 | 0911, 09122, 09129
 |
| Registarska oznaka
 | N
 |
| Web-stranica
 | www.nuernberg.de |

**Nürnberg** ili **Nirnberg** (njem. *Nürnberg* [ˈnʏɐ̯nbɛɐ̯k]  ( listen)) je grad u njemačkoj pokrajini Bavarskoj u regionu Mittelfranken. Poslije Münchena je drugi po broju stanovnika u Bavarskoj sa 503.088 stanovnika (procjena: 31. oktobar 2007). Zajedno s okolnim gradovima Fürth, Erlangen i Schwabach predstavlja ekonomsko i kulturno središte sjeverne Bavarske.

## Geografija

Pogled na Nürnberg sa Alten Veste Zirndorf
Grad leži na obje obale rijeke Pegnitz koja izvire oko 80 km sjeveroistočno od grada i protjeće kroz gradsko područje u smjeru istok - zapad u dužini od oko 14 km. U području starog grada ova rječica je uglavnom kanalizirana. U susjednom Fürthu Pegnitz i rječica Rednitz se spajaju i formiraju rijeku Regnitz. Naročito na sjeveru i sjeverozapadu grada zemljište je često plavljeno zbog ove rijeke. Zemljište na kojem se Nürnberg nalazi je uglavnom pjeskovito-stjenovitog karaktera nastalo u starijem trijasu. Sjeverno od grada je relativno brdovito područje, poznato kao *Fränkische Schweiz* sa vrhovima od oko 600 m nadmorske visine.

Grad se uglavnom širi ka zapadu i jugozapadu te se gotovo spojio s Fürthom. Sjeverni dio Nürnberga čini relativno plodna ravnica poznata po uzgoju bijelog luka (*Knoblauchland*)

Dana 18. oktobra 1995. izvršena je nova podjela gradskih zona. Od ranijih 85 okruga načinjeno je 7 novih gradskih okruga. Međutim, ova podjela grada ne utiče na svakodnevni život građana, pošto su se zadržali tradicionalni nazivi dijelova grada, koji su nekad bila posebna naselja, na primjer Erlenstegen, Gostenhof ili St. Johannis.

## Klima

Okolina Nürnberga ima tipičnu južnonjemačku umjereno hladnu, prelaznu klimu, koja nije niti kontinentalna niti ima dovoljno uticaja mora. Vlada pojačana vlažnost zraka tokom cijele godine, mada ima u prosjeku manje padavina od prosjeka Njemačke. Prosječne januarske temperature iznose oko -1,4 °C, dok je prosjek u augustu oko 18 °C, mada se ljeti temperatura ponekad popne i do 35 °C. Često se javljaju i snažni vjetrovi i oluje, tako da je nedavno, 28. augusta 2006. tokom oluje u nekim dijelovima grada teško oštećene mnoge kuće.

## Historija

Počeci grada sežu u 11. vijek, između 1000 i 1040. gdje su se ukrštali mnogi putevi na granicama između Saksonije, Bavarske, Bohemije i istočne Franačke. Grad je zasigurno utemeljen na mjestu gdje su se tradicionalno okupljale trgovinske karavane. Godine 1050 spominje se Povelji cara Heinricha III pod nazivom *nourenberc* (*stjenovito brdo*) od čega i potjeće današnje ime. Svojim *Velikim pismom slobode* car Friedrich II je 1219. proglasio grad slobodnim gradom. Mnogi vladari su birali Nürnberg za svoj kraljevski grad, između ostalih Karlo IV koji je u Nürnbergu 1356 izdao Zlatnu bulu. Tokom 15. i 16. vijeka grad se naglo razvija zbog svog specifičnog geografskog položaja i velikog razvitka trgovine. U to vijeme Nürnberg se mogao porediti s Pragom i Kölnom, kao jedan od većih gradova Svetog Rimskog Carstva.

Kongresna hala
Tokom Drugog svjetskog rata grad je teško bombardiran od strane Saveznika, tokom 1945., kada mu je gotovo uništeno staro gradsko jezgro. Nakon rata u njemu se održao poznati Nürnberški proces gdje je suđeno glavnim nacističkim ratnim vođama.

## Politika

Gradsko vijeće broji 70 članova. Posljednji izbori su se održali 2002. godine, na kojima su izabrani vijećnici i to:

* CSU - 32 vijećnika
* SPD - 29
* Bündnis 90/Zeleni - 4
* Ostali - 5

Trenutni gradonačelnik grada je Ulrich Maly iz SPD-a, izabran 2002. godine.

### Gradovi partneri

* Nizza, od 1954.
* Krakov, od 1979.
* Skopje, od 1982.
* Glasgow, od 1985.
* San Carlos, od 1985.
* Gera, od 1988/1997.
* Charkiw, od 1990.
* Prag, od 1990.
* Hadera, od 1995.
* Antalya, od 1997.
* Shenzhen, od 1997.
* Kavala, od 1998.
* Atlanta, od 1998.
* Venecija, od 1999.
* Čurug, od 2018.

## Sport

Najpoznatiji sportski klub u Nürnbergu je svakako nogometni klub 1. FC Nürnberg, kao jedan od najstarijih i najtrofejnijih njemačkih klubova uopće. Desetorostruki su prvaci Njemačke (posljednji su put slavili 1968. godine), a trenutno se natječu u 2. Bundesligi.

## Značajne osobe

* Žigmund Luksemburški, njemački car i ugarsko-hrvatski kralj;
* Albrecht Dürer, slikar;
* Johann Christoph Müller, vojni inženjer, topograf, kartograf;
* Tom Beck, glumac;
* Friedrich Kress von Kressenstein, vojni zapovjednik;
* Hans Sachs, pjesnik;
* Peter Henlein, bravar i pronalazač džepnog sata;
* Martin Behaim, kozmograf i pomorac, najpoznatiji kao tvorac najstarijeg očuvanog globusa na svijetu;
* Georg W. F. Hegel, živio u gradu od 1808. do 1816.
* Karl von Hegel, historičar, sin Georga W. F. Hegela;
* Hans Rosenplüt, pjesnik;
* Erasmus Flock, matematičar, astronom, pjesnik i liječnik;

## Reference

## Literatura

* Berger, Dieter (1999). *Geographische Namen in Deutschland*. Bibliographisches Institut. ISBN 3411062525.
* Fulbrook, Mary (1991). *A Concise History of Germany*. Cambridge University Press. ISBN 978-0-521-36836-0.
* Gareth, Shaw (2011). *Urban Historical Geography: Recent Progress in Britain and Germany (Cambridge Studies in Historical Geography)* (Reprint edition izd.). Cambridge University Press. ISBN 0521189748.
* Home, William R.; Pavlovic, Zoran (2007). *Germany (Modern World Nations)* (2 ed. izd.). Chelsea House Pub. ISBN 0791095126.
* Hamm, Ingrid; Werding, Martin; Seitz, Helmut (3540681353). *Demographic Change in Germany* (8. izd.). New York: Springer-Verlag. ISBN 2007.
* Berghahn, V. R. (2004). *Modern Germany: Society, Economy and Politics in the Twentieth Century* (2. izd.). Cambridge University Press. ISBN 0521347483.
* Jähnig, Bernhart; Biewer, Ludwig (1991). *Kleiner Atlas zur deutschen Territorialgeschichte* (2. izd.). Bonn: Kulturstiftung der Deutschen Vertriebenen. ISBN 3885570963.
* Dornbusch, Joachim; Aner, Ekkehard (1997). *Grosser Atlas zur Weltgeschichte*. Braunschweig: Westermann. ISBN 3075095206.

## Vanjske veze

* Plan grada Nürnberga
* stadtwegweiser - Socijalni atlas Nürnberga Arhivirano 2015-02-02 na Wayback Machine-u
* Historijske karte i modeli grada